Митнически служители откриха оборудване за източване на банкомати, предназначено за Бали – Труд
Митнически служители откриха оборудване за източване на банкомати, предназначено за Бали
01.03.2017 • 12:31
Митнически служители от Митница Аерогара София, отдел „Борба с наркотрафика”, откриха оборудване за източване на банкомати. Те били скрити в пощенска пратка, предназначена за остров Бали, съобщават от Агенция “Митници”.
Устройствата, достатъчни да се „заредят” няколко банкомата, са открити във вътрешността на лаптоп. Митническите служители открили пет скимиращи усти, микрокамери и устройства за предаване на данните. Укриването в техника на скимиращи устройства е често срещан метод, тъй като скимингите до голяма степен се сливат с частите и детайлите на уреда.